polyglot-tagger/wikipedia-language-snippets-filtered huggingface dataset:
Hän oli myös Allergiatutkimussäätiön hallituksen puheenjohtaja 1971–1979 ja hallintoneuvoston puheenjohtaja 1979–1987, kuului Liikesivistysrahaston hallitukseen vuodesta 1975 ja oli sen varapuheenjohtajana vuodesta 1983, oli Keskuskauppakamarin verovaliokunnan puheenjohtaja 1986–1994 ja kuului 1990-luvulla Teknillisen korkeakoulun ja Helsingin kauppakorkeakoulun neuvottelukuntiin sekä Turun kauppakorkeakoulun tukisäätiön hallitukseen.
Vuonna 1879 Lundelin pääsi johtamaan Tampereen kaupungin satavuotisjuhlissa esiintynyttä kuoroa ja 1884 hän sai johdettavakseen pellavatehtaalla toimineen Kansanvalistusseuran kuoron, jonka nimeksi pian muutettiin Tampereen Työväen Lauluseura.
Vendla toimi muun muassa Tampereen työväenyhdistyksen kuoron pitkäaikaisena johtajana, Sikstus Bernhard oli musiikinopettaja sekä Tampereen kaupungin musiikkijohtaja ja Tampellan verkatehtaan johtajaksi noussut August toimi myös Tampereen Orkesteriyhdistyksen sellistinä.
Toukokuussa 2018 IIHF asetti Anderssonin teostaan ensin neljän ottelun mittaiseen pelikieltoon koskien vuoden 2019 alle 20-vuotiaiden MM-kilpailuja, mutta koska hän ei ole kisoissa enää ikänsä puolesta edustuskelpoinen, asetti IIHF myöhemmin samalla viikolla Anderssonin pelikiellon koskemaan vuoden 2019 miesten MM-kilpailuja.
Välimäki johti Ilveksen sisäistä syöttöpörssiä sekä koko SM-liigan puolustajien piste- ja syöttöpörssiä, kunnes joulukuussa hänen lainasopimuksensa vahvistettiin päättyneeksi, kun Flames kutsui Välimäen takaisin Pohjois-Amerikkaan.
CRISPR-systeemejä on useita, mutta kukin koostuu mm. nukleaaseina toimivia Cas-proteiineja koodaavasta cas-sekvenssistä ja "muistina" toimivasta CRISPR-sekvenssistä, jota käytetään bakteerivirusten eli bakteriofagien vieraan perimän tunnistukseen ja tallettamiseen.
Ryhmä on tarkoitettu ihmisille, jotka haluavat kaupunkiin lisää tiiviitä kerrostalokortteleita, kivijalkaliikkeitä ja korttelipuistoja Jäsenet tekevät ehdotuksia täydennysrakentamisesta ja liikenneratkaisuista sekä kommentoivat viranomaisten tekemiä suunnitelmia.
Alkuvuodesta 1899 heidän yhtiönsä oli tarkoitus alkaa valmistaa insinööri Aristide Facciolin suunnittelemaa kevyttä kaksipaikkaista autoa, joka on varustettu Aristiden itsensä suunnittelemalla 3,5 hv:n, 663 cm3:n kaksisylinterisellä moottorilla ja kaksinopeuksisella vaihteistolla.
Heidän autolleen näyttäisi olevan odotettavissa kaupallista menestystä mutta heidän tuotantotilojensa rajallinen koko ei mahdollista laajamuotoisemman autojen valmistuksen aloittamista, joten he päättävät myydä autonsa patenttioikeudet torinolaiselle liikemieskonsortiolle, joka perustaa auton valmistamista varten "Fabbrica Italiana Automobili Torino" -nimisen yhtiön.
Turun kaupungin psykiatrian tulosyksikköjohtaja Jyrki Heikkilä vahvisti, että jotkut osaston työntekijät ovat kohdelleet potilaita epäasiallisesti, nukkuneet yövuorossa ja laiminlyöneet tehtäviään, mutta asiasta ei ollut raportoitu eteenpäin Valviralle.
Sairaala-alueella sijaitsevat muun muassa Mäntymäen terveysasemat 1 ja 2, korva-, nenä- ja kurkkutautien, silmätautien, sisätautien ja geriatrian poliklinikat, psykiatrian osastot, lastenneurologinen yksikkö, hoitotarvikejakelu, tähystysyksikkö sekä vanhustenhoitoon erikoistunut Kaskenlinnan sairaala.
Lisäksi Kaskentien koillispuolella Kurjenmäen vanhalla sairaala-alueella sijaitsevat muun muassa kasvatus- ja perheneuvola, kotihoidon toimistot, kuntoutumistalot Terassi ja Kurjenpakka sekä vanhusten palvelutalot Kurjenmäkikoti 1 ja 2.
Palvelijatarlehden ja Työläisnaisen vastaavana toimittajana toimi naisliiton pitkäaikainen puheenjohtaja Miina Sillanpää, jonka kirjoitukset käsittelivät lähinnä palvelijatarten oikeuksia, naisten ammatillista järjestäytymistä sekä eduskunnan ja valtakunnanpolitiikan ajankohtaisia kysymyksiä.
SDP:n naiset alkoivat julkaista omia tilapäisjulkaisujaan, ja vuonna 1921 perustetun Suomen sosialidemokraattisen työläisnaisliiton äänenkannattajana alkoi vuonna 1922 ilmestyä Toveritar, jonka nimeksi muutettiin vuonna 1944 Tulevaisuus.
Hänen viimeisimpiä tutkimushankkeitaan on ollut alkuvuodesta 2013 lähtien käynnissä ollut kansainvälinen tutkimushanke, jossa Lappeenrannan teknillinen yliopisto ja Jyväskylän yliopisto yhteistyössä brasilialaisten yliopistojen kanssa tutkivat erilaisia biopolttoaineita.
Konserttilaulajana Alakärppä on esiintynyt lukuisten orkesterien solistina, kuten keväällä 2014 Oulun Sinfonian solistina Oulussa konsertissa Shakespeare 450 vuotta Ville Matvejeffin johdolla ja Lapin sotilassoittokunnan solistina Rovaniemellä ja Kajaanissa johtajana Jaakko Nurila.
Liedlaulajana Alakärppä on esiintynyt suomalaisten pianistien ja urkurien kanssa, kuten Juho Alakärppä, Markus Vaara, Mikko Heininen, Outi Rahko, Kristiina Puolitaival, Kalevi Kiviniemi, Ismo Hintsala, Risto Ainali, Pekka Luukkonen ja Miikka Lehtoaho.
Lisäksi hän on opiskellut laulua Sirkku Whalroosin, Udo Reinemannin, Monica Trinin, Sarah Meredithin, Sergej Kopcakin, Silvano Zabeon, Jorma Hynnisen, Markku Liukkosen sekä nuoruudessa Esko Jurvelinin, Jouko Juntusen ja Leena Jutilan johdolla.
Heinäkuussa 2023 Red Wings kauppasi Kubalíkin, Donovan Sebrangon, ehdolliseen ensimmäisen kierroksen varausvuoron vuoden 2024 varaustilaisuudessa ja neljännen kierroksen varausvuoron vuoden 2024 varaustilaisuudessa Ottawa Senatorsiin vaihdssa Alex DeBrincatiin.
Kaudella 2008–2009 Arroyo López kävi Suomessa try-outilla sekä Helsingin IFK:n A-nuorissa että Suomi-sarjajoukkue Oulunkylän Kiekko-Kerhossa, mutta ainoat sarjaottelunsa hän pelasi lopulta Lauttakylän Lujan Suomi-sarjajoukkueessa.
päivänä 2017 Terrafame Group tiedotti, että kansainvälinen öljy-, mineraali- ja metallikauppaa tekevä Trafigura-konserni ja sen sijoitusrahasto Galena ostavat 15,5 prosenttia Terrafamen osakkeista ja Trafigura sitoutuu ostamaan sen koko koboltti- että nikkelituotannon sekä 80 % sinkistä seitsemän vuoden ajan.
Marraskuussa 2017 Terrafame Group tiedotti Trafiguran, Galenan ja Sampo Oyj:n kanssa sovitusta uudesta, 250 miljoonan euron rahoituskokonaisuudesta Terrafamen toiminnan ylösajon loppuunsaattamisen sekä uuden akkukemikaalituotannon rahoittamiseksi.
Se käsittää Kokemäenjoen vesistössä alueen, joka kerää vedet Tampereen, Nokian, Vesilahden, Pirkkalan, Lempäälän, Kangasalan, Valkeakosken, Akaan, Urjalan, Hattulan ja Hämeenlinnan kuntien alueilta ja laskee ne Nokian Nokianvirran kautta Kuloveteen, joka kuuluu Kokemäenjoen alueeseen ja jonka laskujoki Kokemäenjoki laskee Porissa Selkämereen.
Hän suoritti kultasepän kisällintutkinnon vuonna 1933, gemmologian eli jalokiviopin tutkinnon vuonna 1935 Ison-Britannian gemmologisessa yhdistyksessä sekä vuonna 1937 Gemological Institute of Americassa Yhdysvalloissa, ja suomalaisen kultaseppämestarin tutkinnon vuonna 1949.
Riviupseeriston usko pommikoneisiin oli kuitenkin alkanut jo heikentyä ja varsinkin Lentorykmentti 2:n komentaja, eversti Richard Lorentz esiintyi voimakkaana torjuntahävittäjien puoltajana viitaten sekä Kiinan-Japanin sodan että Espanjan sisällissodan esimerkkeihin.
Ilmavoimien komentajana 1926-1932 toiminut eversti Väinö Vuori sekä Ilmavoimien vanhemmat upseerit pitivät pommittajia keskeisenä keinona pysäyttää tuolloin yksiselitteisesti viholliseksi määritellyn Neuvostoliiton maahyökkäys.
Järjestön virallista johtajaa ei nimetty ranskaksi julkaistussa perustamisjulistuksessa, mutta Belmokhtarin uskotaan olevan nykyisin järjestön johdossa Mujaon johtaja Ahmed Ould Amerin ja Ranskan viranomaisten al-Murabitounin johtajaksi epäilemän Abu Bakr al-Nasrin kuoltua Ranskan armeijan operaatioissa Malissa vuonna 2014.
Maaliskuussa 2017 neljä al-Qaidaan liitoksissa ollutta ryhmää, al-Murabitoun, Ansar Dine, Macinan vapautusrintama ja Islamilaisen Maghrebin al-Qaida liittyivät yhdeksi järjestöksi nimellä Jamaat Nusrat al-Islam wal-Muslimin eli JNIM.
Hän julkaisi viidennen singlensä, ranskankielisen kappaleen ”Je M'Adore". Musiikkivideon ohjasi Thierry Vergnes ja se filmattiin Pariisissa. "Je M'Adore" oli listaykkönen viiden viikon ajan Deutsche DJ Black/Pop Chartsilla, ykköspaikalla Black 30:llä, kakkosena British Dance Chartsilla, kahdeksantena French Dance Chartsilla ja yhdeksäntenä Swiss Dance Chartsill. Serhat valittiin kappalellaan "I Didn't Know" San Marinon edustajaksi vuoden 2016 Eurovision laulukilpailuun, joka järjestettiin Tukholmassa 10., 12., ja 14.
Vuodesta 2010 Serhat toimii puheenjohtajana yhdistyksessä Verein der Ehemaligen Schüler der Deutschen Schule Istanbul ja 2013 lähtien hän istuu Istanbul German High School Management Associationin johtokunnassa (saksaksi: Verein zum Betrieb der Deutschen Schule Istanbul, turkiksi: İstanbul Özel Alman Lisesi İdare Derneği).
Kemiassa atomien tai molekyylien muodostama systeemi on meta­stabiili, jos sen molaarinen Gibbsin energia ei ole pienin mahdollinen, mutta aktivoitumisenergia, kota siirtyminen tähän stabiiliin tilaan edellyttää, on suurempi kuin vallitseva lämpötila kerrottuna Boltzmannin vakiolla.
Monet kvanttimekaniikassa kuvatut, useamman subatomisen hiukkasen muodostamat systeemit (esimerkiksi kvarkit nukleoneissa, nukleonit atomiytimissä, elektronit atomeissa ja molekyyleissä ja atomi­klustereissa) voivat esiintyä monissa toisistaan selvästi erotettuvissa tiloissa.
Takaisinkytkennällä varustetut dynaamiset systeemit kuten elektroniset piirit, signaaliliikenne, päätöksentekojärjestelmät ja neurotieteelliset systeemit ovat stabiileja tai meta­stabiileja riippuen siitä, pysyykö aktiivisten ja reaktiivisten mallien suhde ulkoisiin vaikutuksiin ajallisesti vakiona vai ei.
Hän suunnitteli Helsinkiin muun muassa Autotalon yhdessä Veli Valorinnan kanssa, Pelastusarmeijan talon Punavuoressa , Neuvostoliiton kaupallisen edustuston talon Tehtaankadulla , asuin-, liike- ja toimistotalon Asemapäällikönhovin Pasilassa , Merikampin korttelin , Pohjola-yhtiöiden rakennuttaman Kultareunan asuinalueen Etelä-Haagassa, Gunillankujan asuintalot Laajasalossa ja Takaniityntien alueen talot Malmilla.
Kulttuurikeskus Stoan ovat suunnitellut Arkitektbyrån Björn Krogius Oy eli arkkitehdit Björn Krogius ja Veli-Pekka Tuominen, joiden ehdotus voitti Itäkeskuksen monitoimitalon suunnittelusta järjestetyn arkkitehtikilpailun vuonna 1977.
”Teuvo Suominen on tietokirjailijana, valokuvaajana, elonkuvantekijänä ja toimittajana vuosikymmenien ajan muokannut suomalaisten asenteita myönteiseksi ja vahvistanut jalansijaa luonnonsuojelulle niin tavallisen kansan kuin eri alojen asiantuntijoiden ja ammattilaisten joukossa”, tiivistää Euroopan parlamentin varapuhemies Heidi Hautala Suomisen vaikuttavan toiminnan Suomen Luonto -lehden päätoimittajana sekä Suomen luonnonsuojeluliiton muun kustannustoiminnan ja varainhankinnan käynnistäjänä.
Se sijaitsi Korintin kannaksen itäpuolella ja palveli Saroninlahden ja Egeanmeren puoleista merenkulkua, siinä missä Korintin toinen satama Lekhaion nykyisen Archaío Limánin kylän paikalla sijaitsi kannaksen länsipuolella eli Korintinlahden puolella.
Erkki Karjalainen pääsi ylioppilaaksi Haminan yhteislyseosta vuonna 1952, jonka jälkeen hän opiskeli Åbo Akademissa, josta hän suoritti ekonomin tutkinnon vuonna 1957 ja kauppatieteen maisterin tutkinnon vuonna 1961 sekä lisensiaatin tutkinnon vuonna 1966.
Hän teki ensiesiintymisensä Korisliigassa Pyrinnön edustusjoukkueessa kaudella 2012–2013, jolloin hän pelasi kahdessa runkosarjaottelussa ja teki 14 ja puolessa minuutissa Lappeenrannan NMKY:tä vastaan kahden pisteen korin, otti yhden hyökkäyspään levypallon ja antoi yhden koriinjohtaneen syötön.
Eforan toiminta käynnistyi vuonna 2009 Stora Enson Oulun, Veitsiluodon ja Uimaharjun tehtaiden kunnossapidosta vastanneen Fortekin, Imatran tehtaiden kunnossapidosta vastanneen Saimaa Servicen ja Varkauden tehtaan kunnossapidosta vastanneen Varenson yhdistyessä.
Syntymäpäivänään hän muisti Rendelin ja teki vanhojen piirustustensa perusteella hahmosta kuvan tietokoneohjelmalla. Hän jakoi sen Facebookissa luvaten tekevänsä hahmoon perustuvan elokuvan miettien, ettei lyhytelokuvan tekeminen voi olla kovin vaikeaa. "Tarvitaan vain nahkapuku ja pari kaveria.
Juliana Söderborg (o.s. Malmberg, 24. maaliskuuta 1745 Pori – 16. kesäkuuta 1799 Pori) oli suomalainen unissasaarnaaja, joka loi yhdessä Anna Rogelin ja Anna Lagerbladin kanssa hengellisen pohjan Liisa Erkintyttären alullepanemalle rukoilevaisten liikkeelle.
Mattel, jonka näkemys sarjasta oli rajoittunut lähinnä sen päähenkilöinä toimivien He-Manin ja Skeletorin hahmoihin, oli lelujen myötä saanut lukuisia puhelinsoittoja ja kirjeitä leluja ostaneilta lapsilta, jotka halusivat tietää, keitä hahmot olivat, mistä ne olivat saapuneet ja ketkä olivat tarinan sankareita ja vihollisia.
Hahmon kaavun rintamusta koristi alun perin G-kirjain, joka O-kirjaimeksi muuttamalla teki Orkosta symmetrisen ja salli sarjan parissa työskennelleiden animaattoreiden käännellä käyttämiään animaatiokalvoja hahmon suunnan ja asennon vaihtamiseksi ilman, että kaavun kirjain olisi väärinpäin.
Emma ”Emmuska” Magdolna Rozália Mária Jozefa Borbála Orczy de Orci (23. syyskuuta 1865 Tarnaörs, Unkari – 12. marraskuuta 1947 Lontoo, Iso-Britannia) oli unkarilaissyntyinen brittiläinen kirjailija ja paronitar.
Oulussa saatettiin myös päätökseen ammatillisen ja poliittisen työväenliikkeen erottaminen, kun puoluekokous hyväksyi vuotta aikaisemmin tehdyn suunnitelman Suomen Ammattijärjestön perustamisesta ja kaikki ammattiyhdistysasiat siirrettiin Matti Paasivuoren hoidettaviksi.
Työväenyhdistysten lisäksi kokouksessa oli paikalla edustajia Ylioppilaiden Sosialidemokraattisesta Yhdistyksestä, puoluelehdistä, Kirjaltajaliitosta, Satamatyöntekijäin liitosta ja Rautatieläisten liitosta sekä punakaartista ja ensimmäisen yleisen torpparikokouksen keskustoimikunnasta.
Erittäin hyvillä peliominaisuuksilla, huolellisesti viimeistellyillä, tasalaatuisilla 221 Custom Pro ja 201 Pro mailoilla, samoin kuin 231 maalivahdinmailoista syntyivät vailla vertaa olevat mailalegendat, joita käyttivät lähes kaikki huippupelaajat ympäri maailmaa.
Memorandum of understanding eli yhteisymmärryspöytäkirja on valtioiden välinen tai valtioiden ja kansainvälisen järjestön välinen järjestely, "yhteisymmärrys", jolla ei yleensä haluta saada aikaan oikeudellisesti sitovia velvoitteita ja jota usein käytetään teknisluonteisten järjestelyjen tai toimintatapojen määrittämiseksi.
Yhteisymmärryspöytäkirja Suomen tasavallan hallituksen ja Pohjois-Atlantin liiton transformaatioesikunnan komentajan johtoesikunnan sekä Pohjois-Atlantin liiton operaatioesikunnan välillä isäntämaatuen antamisesta Naton operaatioiden / harjoitusten / vastaavan sotilaallisen toiminnan toteuttamista varten on Suomen valtion ja sotilasliitto Naton välinen yhteisymmärryspöytäkirja.
Ensimmäisenä varsinaisena torpparilakkona pidetään kuitenkin vasta heinäkuussa 1903 Ypäjällä käytyä Kartanonkylän torpparilakkoa, koska siinä ei ollut kyse pelkästään työpäivän pituudesta, vaan torpparit yrittävät saada muutosta myös muihin epäkohtiin.
Huolimatta siitä, että Britannian kauppaministeriö myönsi yhtiölle luvan käytettyjen 707-120B -koneiden maahantuontiin ja siitä, että yhtiön sisältä ei ollut saatavissa vastaavia koneita halutulla aikataululla, sekä BEA että BOAC vastustivat yhtiön suunnitelmia.
Epäiltiin myös, että BEA:n ja BOAC:n ylimääräinen henkilökunta ja tarpeettomiksi käyneet koneet siirretään BEA Airtoursille, minkä seurauksena kapasiteettia olisi tullut liikaa, hinnat olisivat entisestään laskeneet ja kilpailutilanne vääristynyt.
Keskusta kantoi huolta teollisuuden puunsaannista, vihreät puolestaan vaativat hakkuumäärien vähentämistä, ja sosialidemokraatit joutuivat tasapainoilemaan teollisuusmyönteisen ammattiyhdistyssiipensä ja ympäristönäkökohtia painottaneen punavihreän siipensä välillä.
Šenšina , naimisissa kaukaisen sukulaisensa Aleksandr Nikititš Šenšinin kanssa; Vasili Afanasjevitš Šenšin , Orjolin maanomistaja; Nadežda Afanasievna Borisova ja Pjotr ​​Afanasjevitš Šenšin , meni syksyllä 1875 Serbiaan vapaaehtoiseksi Serbian ja Turkin sotaan, mutta palasi pian Vorobjovkaan ja lähti lyhyen ajan kuluttua Amerikkaan.
Vuosina 1834–1837 Fet opiskeli saksalaisessa sisäoppilaitoksessa Võrussa, vuoden 1837 jälkeen Mihail Pogodinin sisäoppilaitoksessa Moskovassa ja vuonna 1838 Moskovan yliopiston filosofisen tiedekunnan kirjallisuuden osastossa, josta hän valmistui vuonna 1844.
Emilio Carlos Guruceta Muro (4. marraskuuta 1941 San Sebastián, Gipuzkoa – 25. helmikuuta 1987 Fraga, Huesca) oli espanjalainen jalkapalloerotuomari, joka tuomitsi Espanjan korkeimmalla sarjatasolla Primera Divisiónissa vuosina 1969–1987 ja myös kansainvälisissä seura- ja maaotteluissa.
Hän valmistui filosofian maisteriksi 1968, filosofian lisiensiaatiksi 1970 ja valtiotieteen maisteriksi 1970 sekä väitteli 1975 tutkimuksella, joka koski Saksan oikeistolaista ja militaristista nationalismia Ernst Jüngerin ja tämän lähipiirin kirjoitusten pohjalta.
Kun 1930-luvun alkupuoliskolla amerikansuomalaisia kommunisteja kutsuttiin rakentamaan Neuvosto-Karjalaa, Tenhusesta tuli värväyksen pääorganisaattori – hänen toimipaikkansa New Yorkissa oli "Neuvosto-Karjalan teknisen avun komitea", jota Neuvosto-Karjalaan lähtevät kutsuivat Tenhus-Matin staapiksi.
Tavaramerkki- tai taloudellisista syistä sekä muista kouluista ja yhdistyksistä erottautumiseksi on syntynyt lukuisia kirjoitusasuja, esimerkiksi Wing Tsun - myöhemmin WingTsun , Wing Tsung, Wing Tsjun, Wing Tjuen, Wing Tzun, Wing Tzung, Wing Chung, Wing Shun, Wing Zun, Wyng Tjun, Ving Tsun , Ving Chun , Dynamic Ving Tshun .
Wing Chun Kuen , joka tunnetaan yleisesti nimellä Wing Chun tai Ving Tsun on konseptipohjainen perinteinen eteläkiinalainen kung fu -tyyli ja itsepuolustuksen muoto, joka vaatii nopeita käsivarsien liikkeitä ja vahvoja jalkoja vastustajien päihittämiseen.
Cacciatore on kuulunut vuodesta 2008 lähtien Maailman terveysjärjestön seksuaalikasvatuksen asiantuntijaryhmään, joka on kehittänyt yhdessä Euroopan aluetoimiston kanssa Seksuaalikasvatuksen standardit Euroopassa, suuntaviivat poliittisille päättäjille, opetus- ja terveydenhoitoalan viranomaisille ja asiantuntijoille.
Pelin pääpaino on "tiimipohjaisessa 5v5 moninpelissä" ja tarjoaa verrattain vähän pelattavaa yksinpelissä, joka koostuu 10 eri "Situation"-tehtävästä, joiden tarkoituksena on tutustuttaa pelaaja pelimekaniikkoihin sekä pelaamiseen.
Kallippoksen jakso, joka otettiin käyttöön vuonna 330 eaa, oli muutoin sama kuin Metonin jakso, mutta neljän jakson eli 76 vuoden kuluessa jätettiin yksi päivä pois, jolloin vuoden keski­määräiseksi pituudeksi saatiin 365+1/4 eli 365,25 vuorokautta.
Niinpä trooppinen vuosi, joka mittaa vuoden­aikojen jaksoa, esimerkiksi aikaa kesä­päivän­seisauksesta seuraavaan kesä­päivän­seisaukseen, tai kevät­päivän­tasauksesta seuraavaan kevät­päivän­tasaukseen, on noin 20 minuuttia lyhempi kuin sideerinen vuosi eli Maan todellinen kiertoaika Auringon ympäri, jonka kuluttua Aurinko on jälleen samassa kohdassa suhteessa tähtiin.
Itse asiassa Antikytheran koneen kuumekanismi esittää Kuun liikkeen ja sen vaiheen tiettynä ajanhetkenä neljän hammaspyörän sekä tapin ja raon muodostaman laitteen avulla tavalla, joka osoittaa, että jo tuolloin tiedettiin Kuun liikkuvan nopeammin ollessaan lähimpänä Maata kuin ollessaan kauimpana Maasta .
Vuorovesivoiman, jolla Aurinko, Kuu tai planeetta vaikuttaa Maahan, ilmaisee Newtonin gravitaatiolaki, jonka mukaan gravitaatiovoima sillä puolella Maata, joka on kauempana kyseisen häiriön aiheuttavalta taivaan­kappaleesta, on hieman pienempi kuin sitä kohti kääntyneellä puolella.
Ne muodostavat voimaparin, joka voidaan jakaa kahteen komponentti­pariin, joista toisen voimat ovat Maan päivän­tasaajan tason suuntaisia, suuntautuvat voiman aiheuttavaa kappaletta kohti ja siitä poispäin ja kumoavat toistensa vaikutuksen, kun taas toisen voimaparin voimat ovat Maan pyörimis­akselin suuntaisia ja vaikuttavat sen suunnassa kohti ekliptikan tasoa.
Samasta syystä Auringon näennäinen sijainti suhteessa taustalla oleviin tähtiin tiettynä aikana vuodesta siirtyy taakse­päin noin 50,3 kaari­sekuntia vuodessa ja kiertää 25 772 vuoden kuluessa täydet 360 astetta eli kaikkien Eläin­radan tähdistöjen ympäri.
Toisaalta samojen tähdistöjen mukaan nimetyt perinteiset Eläinradan merkit on pysyvästi määritelty niin, että Aurinko tulee kevät­päivän­tasauksena aina Oinaan merkkiin, minkä vuoksi nämä merkit eivät enää nykyisin, toisin kuin antiikin aikana, satu yhteen saman­nimisten tähdistöjen kanssa .
Myöhemmässä Suryasiddhantan kommentaarissa 1100-luvulta Bhāskara II kirjoitti: "Suryasiddhantan mukaan sampat kiertää negatiiviseen suuntaan 30 000 kertaa 4 320 miljoonaa vuotta kestävän kalpa-aikajakson kuluessa, kun taas Munjāla ja muut sanovat, että ayana kiertää eteenpäin 199 669 kertaa Kalpa-aikajaksossa, ja nämä molemmat pitäisi yhdistää ennen kuin voimme varmistaa deklension, tähtien nousuaikojen eron ja niin edelleen."
Maan akselin kaltevuuden vuoksi se puoli tästä pullistumasta, joka on lähempänä Aurinkoa, on suurimman osan vuodessa sivussa keski­pisteestä, joko pohjois- tai etelä­puolella, ja kauempana Auringosta oleva puoli sivussa keski­pisteestä päin­vastaiseen suuntaan.
Tähdistöjen rajat on nykyisin kuitenkin kiinteästi määritelty niin, että ne pysyvästi noudattavat epookin 1875.0 mukaisia rektaskensio- ja deklinaatio­ympyröitä, jolloin jokainen tähti pysyy prekessiosta huolimatta samassa tähdistössä niin kauan, kuin ei sen ominaisliike siirrä sitä tähdistö­rajan yli.
Tällaiset kuvat ovat vain ensimmäisiä likiarvoja, sillä niissä ei ole otettu huomioon prekessio­vauhdin muutoksia, ekliptikan kaltevuuden muutoksia eikä planetaarista prekessiota, jonka vuoksi ekliptikan taso itsekin hitaasti pyörii eikä tähtien ominaisliikkeitä.
Suryasiddhantassa käsitellään myös trepidaation käsitettä, joka mahdollisesti olisi ollut jopa 27:n laajuinen, jolloin vuotuinen siirtymä olisi vanhojen kommentaarien mukaan ollut 54", mutta Burgessin mukaan tämäkin olisi alkujaan tarkoittanut syklistä liikettä.
Hän oli Suomen graafillisen teollisuuden työnantajaliiton johtokunnan jäsen ja varapuheenjohtaja, Suomen kirjansitomonomistajaliiton johtokunnan jäsen, varapuheenjohtaja ja puheenjohtaja sekä Suomen Työnantajain Keskusliiton valtuuston ja johtokunnan jäsen.
Sulan hiilipitoisen raudan jähmettyessä hiili sekoittuu tällöin muodostuvaa ferriittiin ja austeniittiin, mutta erkanee niistä seoksen jäähtyessä, jolloin seoksen hiili­pitoisuudesta, jäähtymis­nopeudesta ja muista seoksessa esiintyvistä aineista riippuen syntyy vaihtelevassa suhteessa sekä grafiittia että sementiittiä.
Pienen hiili­pitoisuuden ohella grafiitin muodostumista edistävät myös suuri jäähtymisnopeus sekä muista seos­aineista kromi ja mangaani, kun taas sementiitin muodostumista edistävät korkea hiilipitoisuus, hidas jäähtymis­nopeus sekä seos­aineista pii, nikkeli ja alumiini.
Perustamisen taustalla oli vanhempien huoli, kun julkinen Lappeenrannan yhteislyseo (sekin vuosina 1919–1928 nimeltään Lappeenrannan yhteiskoulu, nykyinen Lyseon lukio) ei ilmeisesti talousvaikeuksien vuoksi perustanut uusia luokkia ja jo hyväksyttyjä oppilaita jäi ilman koulupaikkaa.
Hän liikkui vilkkaasti paikasta toiseen; hänen tiedetään opettaneen sekä Barcelonassa, Montpellier’ssa että Pariisissa ja asuneen niiden lisäksi merkittäviä jaksoja Lyonissa, Avignonissa, Roomassa, Firenzessä, Bolognassa, Napolissa ja Palermossa.
Vuonna 2012 Siboney julkaisi tupla-CD:n Love Show 45, jolla on kokoelma Love Recordsin artistien singlelevytyksiä, mukana muun muassa Kirka, Ronnie Österberg, Hector, Tuomari Nurmio, Vesa-Matti Loiri, Ringa, Tauno Palo, KOM-teatteri, Kristiina Halkola, Markku Blomqvist, Pepe Willberg, Rauli Badding Somerjoki, Wigwam, Pekka Streng, Kari Rydman, Dave Lindholm, Juice Leskinen, Kaseva, Kari Peitsamo ja Kontra.
Kaprio on tämän tilaston mukaan eräs kaikkein viitatuimmista suomalaisista tieteentekijöistä, ; häntä ylemmäs listalla sijoittuivat suomalaisista tai Suomessa työskentelevistä ulkomaalaisista tutkijoista ainoastaan Kapriota FIMM:n johtajana seurannut Mark Daly , Markku Laakso ja Mika Kivimäki sekä osin Ruotsissa työskentelevä Leif Groop.
Myöhempiä suunnitelmia, joista monet myös olisivat edellyttäneet Töölönlahden täyttämistä, laativat muun muassa Oiva Kallio, joka vuonna 1932 voitti alueen suunnittelukilpailun, Berndt Aminoff vuonna 1932 ja Ilmari Launis vuonna 1942.